

KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ KULTŪROS CENTRO TEIKIAMŲ PASLAUGŲ KAINŲ NUSTATYMO

2021 m. lapkričio 26 d. Nr. TS-298
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir atsižvelgdama į Kėdainių kultūros centro direktoriaus 2021 m. lapkričio 8 d. raštą Nr. SD-169 „Dėl teikiamų paslaugų kainų nustatymo“, Kėdainių rajono savivaldybės taryba nusprendžia:
1. Nustatyti Kėdainių kultūros centro paslaugų kainas:
1.1. Didžiosios žiūrovų salės nuoma be papildomo aptarnavimo (1 valanda):
1.1.1. privačiam juridiniam ir fiziniam asmeniui – 80 Eur,
1.1.2. viešajam juridiniam asmeniui – 40 Eur.
1.2. Didžiosios žiūrovų salės nuoma su papildomu aptarnavimu (1 valanda):
1.2.1. privačiam juridiniam ir fiziniam asmeniui – 160 Eur,
1.2.2. viešajam juridiniam asmeniui – 80 Eur.
1.3. Mažosios salės nuoma be papildomo aptarnavimo (1 valanda):
1.3.1. privačiam juridiniam ir fiziniam asmeniui – 40 Eur,
1.3.2. viešajam juridiniam asmeniui – 20 Eur.
1.4. Mažosios salės nuoma su papildomu aptarnavimu (1 valanda):
1.4.1. privačiam juridiniam ir fiziniam asmeniui – 80 Eur,
1.4.2. viešajam juridiniam asmeniui – 40 Eur.
1.5. Sporto salės nuoma (1 valanda):
1.5.1. privačiam juridiniam ir fiziniam asmeniui – 40 Eur,
1.5.2. viešajam juridiniam asmeniui – 20 Eur.
1.6. Žiūrovų salės nuoma Vilainių, Pelėdnagių, Labūnavos, Tiskūnų ir Surviliškio skyriuose (1 valanda):
1.6.1. privačiam juridiniam ir fiziniam asmeniui – 30 Eur,
1.6.2. viešajam juridiniam asmeniui – 15 Eur.
1.7. Patalpų nuoma komercinių renginių organizatoriams ir gastroliuojantiems kolektyvams (nuo surinktos sumos už parduotus bilietus) Kėdainių kultūros centre, Vilainių, Pelėdnagių, Labūnavos, Tiskūnų ir Surviliškio skyriuose:
1.7.1. suaugusiųjų renginiams be papildomo aptarnavimo – 12 proc.,
1.7.2. suaugusiųjų renginiams su papildomu aptarnavimu – 15 proc.,
1.7.3. vaikų renginiams be papildomo aptarnavimo – 10 proc.,
1.7.4. vaikų renginiams su papildomu aptarnavimu – 13 proc.
1.8. Renginių įgarsinimas patalpose (1 valanda) – 100 Eur.
2. Nustatyti Kėdainių kultūros centro organizuojamo renginio lankytojo (žiūrovo) bilieto kainą nuo 2 iki 20 eurų vienam asmeniui. Bilieto kaina apskaičiuojama įvertinus konkretaus renginio kaštus, padalinus juos iš planuojamo renginio lankytojų (žiūrovų) skaičiaus. 
[bookmark: _Hlk86404223]3. Nustatyti Kėdainių kultūros centro mėgėjų meno kolektyvo koncertinės programos atlikimo kainą išvykoje – 200 Eur (1 valanda). Į koncertinės programos atlikimo kainą išvykoje nėra įskaičiuojama transporto paslauga.
4. Nustatyti, kad Kėdainių kultūros centro mėgėjų meno kolektyvo koncertinės programos atlikimo kaina išvykoje gali būti mažinama:
4.1. 100 proc. savivaldybės biudžetinei įstaigai, organizuojančiai viešą nekomercinį renginį;
4.2. 100 proc. kitam viešajam juridiniam asmeniui, registruotam Kėdainių kultūros centro aptarnaujamoje teritorijoje, organizuojančiam viešą nekomercinį renginį ar renginį, finansuojamą Kėdainių rajono savivaldybės biudžeto lėšomis;
4.3. 50 proc. viešajam juridiniam asmeniui, registruotam Kėdainių rajono savivaldybės teritorijoje, organizuojančiam viešą nekomercinį renginį ar renginį, finansuojamą Kėdainių rajono savivaldybės biudžeto lėšomis.
[bookmark: _Hlk87531344]5. Atleisti nuo Kėdainių kultūros centro patalpų nuomos mokesčio fizinius ir viešuosius juridinius asmenis, deklaravusius gyvenamą vietą, registruotus ir veiklą vykdančius Kėdainių rajono savivaldybėje, organizuojančius viešus nemokamus kultūros renginius.
6. Pripažinti netekusiu galios Kėdainių rajono savivaldybės tarybos 2017 m. vasario 17 d. sprendimą Nr. TS-11 „Dėl Kėdainių kultūros centro paslaugų kainų nustatymo“.
7. Pavesti vykdyti sprendimą Kėdainių kultūros centro direktoriui.

